MI6


Tajna obaveštajna služba () poznatija po svom akronimu MI6 ( — Vojni obaveštajni odeljak 6) je obaveštajna služba Ujedinjenog Kraljevstva.

Ova Služba je zadužena za špijunske aktivnosti u inostranstvu za razliku od Službe bezbednosti ( ili Military Intelligence, Section 5 (MI5)) koja se bavi kontraobaveštajnim delatnostima. Osnovana je 1909. godine.

Lokacija 
Sedište Službe se nalazi u centralnom delu Londona, na obali Temze a lokacija se iz strateških razloga, i zbog povećanja kapaciteta zaposlenih, više puta menjala. Prva adresa je bila u Viktorijinoj ulici ali je u kratkom nizu godina, seljena sa mesta na mesto da bi 1926. godine dobila stalniji boravak u Broudvej zgradi, gde je ostala sledećih 36 godina. 1964. godine sledi nova selidba i ovaj put je u pitanju Senčuri zgrada (), moderna višespratnica u četvrti grada koji se zove Lambet a 1994. se useljava u sadašnji Vaukshol Kros. 
Ime Vaukshol Kros je izabrano zbog istomene raskrsnice puteva, i zato što se tu do polovine 19.veka nalazio Vaukshol vrt Uživanja () umesto koga su tokom industrijalizacije, sagrađene fabrike stakla, sirćeta i fabrika za destilaciju džina. Tokom 80-tih godina prošlog veka je došlo do rekonstrukcije i urbanizacije celokupnog terena i tu je nikla građevina koja je trebalo da ima kancelarijske namene ali vlada ju je otkupila za sumu od 130 miliona funti, namenski preuredila i Tajna obaveštajna Služba je dobila prostor u kome se i danas nalazi.

Direktori 
 1909.–1923.: sir Mansfield Smith-Cumming
 1923.–1939.: admiral Hugh Sinclair
 1939.–1952.: potpukovnik Stewart Menzies
 1953.–1956.: sir John Alexander Sinclair
 1956.–1968.: sir Richard White
 1968.–1973.: sir John Ogilvy Rennie
 1973.–1978.: sir Maurice Oldfield
 1979.–1982.: sir Dick Franks
 1982.–1985.: sir Colin Figures
 1985.–1989.: sir Christopher Curwen
 1989.–1994.: sir Colin McColl
 1994.–1999.: sir David Spedding
 1999.–2004.: sir Richard Dearlove
 od 2004.: Sir John Scarlett

Mediji 
- Knjige
 zvanične:
 Keith Jeffery - MI6: A history of SIS 1909 -1949 - izdavač: Bloomsbury Publishing. 
 nezvanične:
 Marko Lopušina - Britanska prevara / MI6 u Srbiji- izdavač: 2014 - Agencija TEA BOOKS. 
 Philip Davies - Mi6 and the Machinery of Spying: Structure and Process in Britain's Secret Intelligence - izdavač: 2004 - Routledge. 
 Peter Day - Franco's Friends: How MI6 Helped the Fascists Win Power in Spain - izdavač: 2011 - Biteback Publishing. 
- Filmovi
 Serijal filmova o izmišljenom MI6 špijunu pod imenom Džejms Bond.

Vidi još 
Dušan „Duško“ Popov

Reference

Spoljašnje veze 
 Tajna obaveštajna služba
 Koliko je britanska tajna obaveštajna služba uticala na sudbinu Balkana („Večernje novosti“, 19. mart 2014)

Obavještajne službe
Politika Ujedinjenog Kraljevstva